Generalforsamling i Lærernes Kunst- og Kulturklub

Fredag den 27. april 2019 kl. 18.00

i Tårnby Selskabslokaler, Præstefælledvej 18

Referat: 30 af vores 51 medlemmer deltog.

1. Valg af dirigent: Jan Magnussen
2. Formandens beretning: Godkendt
Arrangementer siden sidst:

Vi lagde ud onsdag den 23/5 med Kunst på Tårnby Rådhus, hvor borgmester Allan Andersen og tidligere forvaltningschef for Kultur og Fritid, Svend Olsen viste os rundt. Herefter var der spisning på Jensen’s mad, hvor vi fortærede en dejlig Wienersnitzel i baghaven.

Indkøbstur til Stevns i august

Torsdag den 6/9 i Naverhulen som medlemmer for en dag. Vi havde en underholdende og sjov fortæller og sluttede med dejligt smørrebrød og billige drikkevarer.

Tirsdag den 30/10 havde vi en meget interessant tur til Christiansborg Slot med en meget dygtig og kompetent rundviser. Omvisningen var i de kongelige repræsentationslokaler samt Slotskirken.

Tirsdag den 27/11 havde vi julefernisering med Tove Balling og dekorationer af Karin Hvidsten og Betina Handberg. Der var flot fremmøde og fint salg.

Onsdag den 23/1 2019 var vi på Davids Samling, et meget spændende sted man sagtens kan besøge flere gange. Vi havde 2 meget entusiastiske omvisere med 15 i hver gruppe. Herefter spiste vi på La Perla i Landemærket, hvor vi fik buffet serveret på bordet. Pizzaer, salat, pastaretter, tiramisu og citronsorbet til dessert. Utrolig lækkert og meget rigeligt. Kan varmt anbefales.

Ferniseringen den 5/2 med Ritva Frederiksen kolliderede med Emil fra Lønneberg i Amagerteatret. Desværre havde mange valgt at gå i Amagerteatret den dag med børnebørnene, så der var ikke mange fremmødte.

Onsdag den 27/3 besøgte vi Kofoeds Skole. Et spændende og stort fortagende.

Vores næste arrangement er omvisning på Kastrupgårdssamlingen onsdag den 8/5 kl. 17.

Maria Rubinke: Legacy.

Tak til bestyrelsen som alle yder et godt arbejde og tak til forsamlingen for alle de gange I trofast møder op til diverse arrangementer. Det håber vi selvfølgelig, at I vil fortsætte med i den nye sæson.

1. Regnskab: Godkendt
2. Indkomne forslag: ingen
3. Budget og kontingentfastsættelse: uændret 400 kr. pr. år: Vedtaget
Indbetales på 1551 3974685 med navn og/eller medlemsnummer
4. Valg af bestyrelsesmedlemmer: Ulla H, Annie, Marianne og Mona
5. Eventuelt:
Det ønskes at man bruger flere penge til præmier, ikke samle til bunke
Fuldmagter drøftes og regler nedskrives.

Herefter udlodning af de 9 hoved- og 8 sidegevinster.

Referent Mona Gjedved